Subject: the moon on the heart of wake

From: [email-masked] (mao dong wei)
Date: 6 Nov 1993 02:12:56 GMT

月上吴山, 雾霭溟蒙, 截然划湖之半. 幽火明灭

相间约丈许者六七处, 画船也. 洞萧于中流发声,

声细微, 受风若烟, 而凄清哀怨, 湖山触之, 仿

佛若中秋气. 雾消, 月中湖水纯碧. 舟沿白堤止

焉. 余登锦带桥, 霞轩乃吹萧背月而行, 入柳阴

中, 堤柳蓊郁为黑影, 柳断处, 乃见月. 霞轩著

白衫, 立月中, 凉蝉触萧, 警而群噪. 夜景澄澈,

画船经堤下者, 咸止而听, 有歌而和者, 诒孙顾

余:"此赤壁之续也."

雨亭

[email-masked]